User talk:Paramananda4/sandbox

प्रकृति का नियम है—जो देता है वह पाता है; जो रोकता है वह सड़ता है। छोटे तालाब का पानी घटता, सड़ता और सूखता है, किन्तु झरने में सदा स्वच्छता गतिशीलता बनी रहती है और वह अक्षय भी बना रहता है। जो देने से इनकार करेगा और गतिशीलता के नियम का उल्लंघन करके संचय में निरत होगा, उसे थोड़ा ही मिलेगा। आज का दिया हुआ भविष्य में असंख्य गुना होकर मिलने वाला है। कब मिलेगा इसकी तिथियाँ न गिनो। विश्वास रख कर देने वाला खाली नहीं होता। प्रकृति उसकी भरपाई पूरी तरह कर देती है। धरती अपना जीवन-तत्व वनस्पति को देती है। अनादि काल से यह क्रम चल रहा है। धरती का कोष घटा नहीं, वनस्पति की सड़न से बना खाद और वर्षा का जल उसका भण्डार भरते चले आ रहे हैं। धरती को देते रहने की आदत उसकी मूर्खता नहीं है—जो देती है, प्रकृति उसकी पूरी तरह भरपाई करती रहती है। वृक्ष फल-फूल, पत्ते प्राणियों को देते हैं। जड़ें गहराई से लाकर उनकी क्षति पूर्ति करती हैं। समुद्र बादलों को देता है, उस घाटे को नदियाँ अपना जल देकर पूरा किया करती हैं। हिमालय अपनी बर्फ गला कर नदियों को देता हैं— नदियाँ जमीन को खींचती हैं। हिमालय पर बर्फ जमने का क्रम प्रकृति ने जारी रखा है, ताकि नदियों को जल देते रहने की उसकी दान वीरता में कमी न आने पावे। Paramananda4 (talk) 13:11, 12 January 2023 (UTC)

- आज का सुविचार ---

हम सांसारिक व्यक्ति अपने दुगुर्णों को जल्दी स्वीकार करने के लिए तैयार ही नहीं होते, क्योंकि यह सामूहिक आत्म-निरीक्षण का विषय है।

इसलिए .., समाज में सद्गुणों का सृजन तथा दुगुर्णों का विसर्जन कैसे हो, संत-सत्पुरुषों का यही प्रयास होता है। भले ही हम में एक ही गुण हो, यदि उसकी सार्थकता है तो सारे गुण अपने आप आ जायेंगे।

।। आपका दिन शुभ हो ।।

।। जय जय श्रीराधे ।। ।। श्री शिवाय नमस्तुभ्यम् ।। Paramananda4 (talk) 13:15, 12 January 2023 (UTC)